| *Myioborus torquatus* |
| --- |
| *Myiborus torquatus*  na Reserva biolóxica Bosque Nuboso Monteverde. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Parulidae |
| Xénero: | ***Myioborus*** |
| Especie: | ***M. torquatus*** |

 |
| Nome binomial |
| *Myioborus torquatus*(Baird, 1865) |
|  |

*Myioborus torquatus* en Dota, Costa Rica.
***Myioborus torquatus*** é unha especie de ave paseriforme da familia Parulidae que habita en América Central, onde as aves deste xénero reciben o nome de *candelitas*.

Descrición
----------

Mide arredor de 12,5 cm de longo e pesa unha media de 11 g. A parte superior do seu píleo é castaña avermellada e está enmarcada polo negro do resto do píleo e a fronte. O seu dorso é de cor gris escura e o resto das súas partes superiores son anegradas, coas plumas exteriores da cola brancas. A cara e as partes inferiores son de cor amarela intensa, agás unha banda anegrada que cruza pola parte superior do pescozo con forma de colar.

Ambos os sexos teñen un aspecto similar, e os individuos xuvenís teñen unha plumaxe menos rechamante, co dorso pardacento, e a cabeza negra, sen os tons amarelos e castaño avermellados dos adultos, as súas partes inferiores son dun amarelo máis apagado e carecen da mancha avermellada do píleo.

Distribución e hábitat
----------------------

Esta especie é endémica das montañas de Costa Rica e o oeste de Panamá. Encóntrase nas selvas de montaña entre os 1500 m e o límite superior do bosque, ademais de nos barrancos e pasteiros adxacentes.

Comportamento
-------------

Exemplar xunto ao seu niño.
Aliméntase de insectos, e con frecuencia estende a súa cola mentres persegue as súas presas. Adoita formar parte de bandadas mixtas de alimentación e con frecuencia segue ao gando para apañar os insectos que espantan os mamíferos.

A súa época de cría é entre marzo e maio. Constrúe un niño cuberto no chan ou un terraplén costento, agochado entre a vexetación ou baixo un tronco caído. Constrúe o seu niño cunha entrada redonda e utiliza herbas, codias de árbores, fibras vexetais e follas. A femia pon dous ou tres ovos brancos ou de cor crema con pequenas pintiñas pardas. Choca os ovos durante unhas dúas semanas.

Notas
-----

1. ↑  BirdLife International (2012). «Myioborus torquatus». Lista Vermella de especies ameazadas da UICN 2013.1 (en inglés).
2. ↑  De Juana, E; Del Hoyo, J; Fernández-Cruz, M; Ferrer, X; Sáez-Royuela, R; Sargatal, J (2010). Nombres de aves. Sociedad Española de Ornitología. Arquivado 24 de setembro de 2015 en Wayback Machine. Ardeola 57 (2): 449–456. (en castelán)
3. ↑  Ficha en Avibase.

Véxase tamén
------------

### Bibliografía

* Curson, Quinn e Beadle, *New World Warblers* ISBN 0-7136-3932-6
* Stiles e Skutch, *A guide to the birds of Costa Rica* ISBN 0-8014-9600-4

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Myioborus torquatus Modificar a ligazón no Wikidata*** |

|  |  |
| --- | --- |
| Identificadores taxonómicos | 
* Avibase: 7CE22946CE1E0CDC
* BirdLife: 22721934
* eBird: colred1
* GBIF: 2489829
* iNaturalist: 9449
* IRMNG: 10460807
* ITIS: 561324
* IUCN: 22721934
* NCBI: 328444
* Xeno-canto: Myioborus-torquatus

 |